Lišaj
Lišajevi, lat. Lichenes, u biologiji) su simbiotski organizmi u kojem je ostvarena pozitivna kooperacija (mutualizam) između mikroskopskih algi (ili cijanobakterija) i hifa (filamenata) gljiva. Gljiva snabdijeva zajednicu mineralima, vodom i ostalim materijama koje su potrebne za fotosintezu, koju obavljaju alge. Zajednicu lišaja, dakle, čine najmanje dva člana: mikobiont - gljiva i fotobiont - alga i/ili cijanobakterija. Oblik, masa i boja zajednice zavise od gljive, čije hife čine gusto isprepleteni kompleks (lažno tkivo) – plektenhim. Taksonomija lišajeva je prvi put intenzivno proučavana u Švedskoj, a botaničar Erik Acharius poznat je kao "otac lihenologije". Acharius je bio učenik Carla von Linnéa. Nauka o lišajevima je lihenologija, a naučnici koji se njome bave su lihenolozi.